《天恩敕赐为杨明府题》
明代·胡应麟

三策当年动草莱，鸣琴百里暂徘徊。园开五柳双凫驻，户植三徘驷马来。

惨淡高风神武阙，荧煌新命建章台。承家宓子飞扬甚，屈指龙光到上台。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。